**Nacionālās standartizācijas padomes** **sēdes**

 **Protokols**

Rīgā, 2021.gada 25.martā

**Sēdi vada:**

Z.Liepiņa - Ekonomikas ministrijas Valsts sekretāra vietniece, Nacionālās standartizācijas padomes (turpmāk – NSP) priekšsēdētāja.

**Sēdē piedalās:**

1. Jana Salmiņa - Finanšu ministrijas Valsts sekretāres vietniece nodokļu administrēšanas un ēnu ekonomikas ierobežošanas jautājumos;

2. Inese Āboltiņa - Kooperatīvās sabiedrības Latvijas Piensaimnieku Centrālā Savienība pārstāve;

3. Dace Ugare - Zemkopības ministrijas Veterinārā un pārtikas departamenta direktora vietniece;

4. Jānis Kļaviņš - Latvijas Būvmateriālu ražotāju asociācijas pārstāvis;

5. Elīna Šimiņa Neverovska - Satiksmes ministrijas Eiropas Savienības lietu koordinācijas departamenta direktore;

6. Klāvs Grieze – Satiksmes ministrijas Autosatiksmes departamenta Autoceļu nodaļas vadītājs;

7. Māra Vīksne – Labklājības ministrijas Darba attiecību un darba aizsardzības politikas departamenta vecākā eksperte;

8. Ludmila Māriņa – Nacionālās metroloģijas institūcijas pārstāve;

9. Imants Matīss – Latvijas Zinātņu akadēmijas Sertifikācijas centra pārstāvis;

10. Kārlis Būmanis - Latvijas Tirdzniecības un rūpniecības kameras pārstāvis;

11. Ingars Pilmanis - SIA “Latvijas standarts” valdes loceklis;

12. Sandra Vītoliņa - SIA “Latvijas standarts” Standartizācijas nodaļas vadītāja;

13. Gundega Jaunbērziņa-Beitika – Nacionālas akreditācijas institūcijas direktore;

14. Inga Apsīte - Ekonomikas ministrijas Iekšējā tirgus departamenta direktore;

15. Lana Maslova – Vides aizsardzības un reģionālās attīstības ministrijas Vides aizsardzības departamenta Piesārņojuma novēršanas nodaļas vecākā eksperte

**Sēdi protokolē:**

N.Freibergs - Ekonomikas ministrijas Iekšējā tirgus departamenta Atbilstības novērtēšanas nodaļas vadītājs.

**Darba kārtība:**

1. Nacionālās standartizācijas institūcijas - SIA “Latvijas standarts” aktuālā info par iepriekšējo un nākamo periodu (tai skaitā LVS klientu un STK aptaujas rezultāti);

2. Standartu tulkošana un mašīntulkošanas iespējas standartizācijas jomā;

3. Projekts MK noteikumi par nacionālo standartizācijas institūcijas nominēšanu;

4. Citas aktualitātes, dažādi (NSP nolikuma un padomes sastāva atjaunošana).

**Z.Liepiņa** atklāj NSP sēdi un iepazīstina klātesošos ar darba kārtību un aicina izteikt priekšlikumus par darba kārtības precizēšanu. Padomes locekļiem iebildumu un priekšlikumu par darba kārtību nav, līdz ar to darba kārtība tiek apstiprināta.

**1.§**

**Nacionālās standartizācijas institūcijas - SIA “Latvijas standarts” aktuālā info par iepriekšējo un nākamo periodu (tai skaitā LVS klientu un STK aptaujas rezultāti)**

**I.Pilmanis** sniedz informāciju par SIA “Latvijas Standarts” (LVS) darbības mērķiem un rīcības virzieniem un sasniegtajiem rezultātiem 2020./2021.gada periodā atbilstoši apstiprinātajai vidējā termiņa stratēģijai.

Priekšlikumi, diskusijas:

**K.Būmanis** interesējas par sadarbību ar britu standartu. Jautājums par plāniem/iespējām iegādāties BS standartus, kas pēc Brexit ir aktualizējušies.

**I.Pilmanis** informē, ka Eiropas standartizācijas organizācijas kontekstā Lielbritānijas standartizācijas institūcija saglabā savu dalību, vienlaikus tiek veikts juridiskais izvērtējums, lai saprastu kādā statusā tiks noformēta Lielbritānijas standartizācijas institūcija dalība Eiropas standartizācijas organizācijā. Attiecībā uz BS standartu pieejamību, tad to pieejamība sakarā ar Brexit nemainīsies, bet attiecībā uz iespēju atsaukties uz BS standartiem līdzvērtīgi kā uz Eiropas standartiem, tad atsaukties uz BS standartiem turpmāk nevarēs.

**K.Būmanis** interesējas par klātienes studentu pieeju standartu lasīšanai. Vai ir plānota arī sadarbība ar LLU bibliotēku.

**I.Pilmanis** informē, ka LVS ir sadarbība un līgums ar LLU par standartu pieejamību LLU bibliotēkā.

**Nolemts:** pieņemt zināšanai I.Pilmanis sniegto informāciju par Nacionālās standartizācijas institūcijas - SIA “Latvijas standarts” (LVS) darbības mērķiem un rīcības virzieniem un sasniegtajiem rezultātiem 2020./2021.gada periodā atbilstoši apstiprinātajai vidējā termiņa stratēģijai.

**2. §**

**Standartu tulkošana un mašīntulkošanas iespējas standartizācijas jomā**

**S.Vītoliņa** informē par Nacionālās standartizācijas institūcijas – SIA “Latvijas standarts” darbību saistībā ar standartu tulkošanas un mašīntulkošanas iespējām standartizācijas jomā.

Priekšlikumi, diskusijas:

**Z.Liepiņa** interesējas par mašīntulkošanas iespējām un to attīstību un kad varētu pienākt brīdis, kad mašīntulkošana nodrošinātu kvalitatīvu gala produktu (tulkojumu) bez papildus kvalitātes kontroles no ekspertu (tulkotāju, rediģētāju) puses.

**S.Vītoliņa** informē, ka optimistiskās prognozes gadījumā atsevišķu nozaru tulkojumi augstā kvalitātē varētu būt tuvāko piecu gadu laikā, savukārt piesardzīgi vērtējot un prognozējot visu jomu tulkojumu automatizācija kvalitatīvā līmenī vēl tuvākajā laikā netiks sasniegta, jo liekākie izaicinājumi ir saistīti ar mašīntulkošanas risinājumu tulkošanas sākotnējo apmācību, it īpaši attiecībā uz jaunām un specifiskām tulkošanas jomām.

**Nolemts:** pieņemt zināšanai S.Vītoliņas sniegto informāciju Nacionālās standartizācijas institūcijas - SIA “Latvijas standarts” (LVS) darbību saistībā ar standartu tulkošanas un mašīntulkošanas iespējām standartizācijas jomā.

**3. §**

**Projekts MK noteikumi par nacionālo standartizācijas institūcijas nominēšanu**

**N.Freibergs** informē par Ekonomikas ministrijas plāniem 2021.gada pirmajā pusgadā saistībā ar nacionālās standartizācijas institūcijas nominēšanu – pamatojoties uz Standartizācijas likuma 7.panta otro daļu sagatavots Ministru kabineta noteikumu projekts “Noteikumi par nacionālo standartizācijas institūciju”, lai noteiktu institūciju, kas veiks nacionālās standartizācijas institūcijas funkcijas. Minēto MK noteikumu projektu plānots iesniegt Ministru kabinetā apstiprināšanai līdz 2021.gada 31.maijam. Savukārt atsevišķais jautājums par standartizācijas biedrības izveidi būtu aktualizējams tikai pie nosacījuma, kad būtu panākts ieinteresēto pušu atbalsts par viņu līdzdalību biedrības izveidē.

**Nolemts:** atbalstīt Ekonomikas ministrijas sagatavo Ministru kabineta noteikumu projektu “Noteikumi par nacionālo standartizācijas institūciju”, kas paredz noteikt ārējā normatīvajā aktā nacionālo standartizācijas institūciju - sabiedrību ar ierobežotu atbildību “Latvijas standarts” un tā tālāku virzību uz apstiprināšanu Ministru kabinetā.

**4. §**

**Citas aktualitātes, dažādi**

**(NSP nolikuma un padomes sastāva atjaunošana)**

**N.Freibergs** informē, ka saistībā ar Standartizācijas likuma izmaiņām, ko paredzēja 2020.gada 3.decembrī apstiprinātais likumprojekts “Grozījumi Standartizācijas likumā” ir nepieciešams aktualizēt jautājumus saistībā ar Nacionālās standartizācijas padomes (NSP) darbību – papildināt NSP nolikumu, lai precizētu NSP noteiktās funkcijas/uzdevumus, kā arī aktualizēt NSP personālsastāvu, ko turpmāk apstiprinās Ekonomikas ministrijas ministrs ar rīkojumu (nevis Ministru kabineta rīkojums).

**Nolemts:** pieņemt zināšanai N.Freiberga sniegto informāciju par nepieciešamību aktualizēt jautājumus saistībā ar Nacionālās standartizācijas padomes (NSP) darbību – papildināt NSP nolikumu un aktualizēt NSP personālsastāvu.

Nacionālās standartizācijas padomes

priekšsēdētāja Z. Liepiņa

Protokolēja N. Freibergs